open-index/open-wikipedia-markdown huggingface dataset:
Ιωσήφ Ριτσιάρδης

Ο **Ιωσήφ Ριτσιάρδης** (Κέρκυρα, 3 Ιουνίου 1896 - Αθήνα, 18 Σεπτεμβρίου 1979) ήταν Έλληνας συνθέτης και πιανίστας, ο οποίος διακρίθηκε στο χώρο του έλαφρού τραγουδιού και της οπερέτας.

## Βιογραφικό
Γεννήθηκε στην Κέρκυρα. Σε ηλικία 6 ετών πήρε τα πρώτα μαθήματα πιάνου και αρμονίας απ' τον Άλεξ Γκρεκ. Το 1912 μετανάστευσε στο Κίεβο της Ουκρανίας όπου έκανε προκαταρκτικά μαθήματα κι ύστερα στο Μόναχο της τότε Δυτικής Γερμανίας όπου τελειοποίησε τις σπουδές του. Την πρώτη του εμφάνιση την έκανε στο Βόλο μ' ένα μικρό Ιταλικό θίασο όπερας, με τον οποίο ταξίδεψε και μετά τους Βαλκανικούς πολέμους σε Σμύρνη και Κωνσταντινούπολη και απ' το 1914 μέχρι το 1919 έκανε περιοδεία στη Ρωσία, μόνο που εκεί ο θίασος είχε ενισχυθεί. Έγραψε γύρω στις 50 οπερέτες

Πέθανε στην Αθήνα στις 18 Σεπτεμβρίου του 1979 σε ηλικία 83 ετών.

## Παραπομπές

Ριτσιάρδης Ιωσήφ
Ριτσιάρδης Ιωσήφ
Ένωση Επαγγελματικού Ποδοσφαίρου (Ρωσία)

Η **Ένωση Επαγγελματικού Ποδοσφαίρου** (ρωσικά: Профессиональная футбольная лига, ПФЛ) είναι το όργανο που διέπει το τρίτο επίπεδο των επαγγελματικών ποδοσφαιρικών πρωταθλημάτων στη Ρωσία, τη Β΄ Κατηγορία.

Στο παρελθόν, ήταν υπεύθυνη για τη διεξαγωγή του Πρωταθλήματος Ρωσίας στο ποδόσφαιρο. Δημιουργήθηκε στις 8 Φεβρουαρίου του 1992, με τη δημιουργία του Πρωταθλήματος και του Κυπέλλου της Ρωσίας. Η απόφαση λήφθηκε από τους κορυφαίους συλλόγους της Μόσχας, στη διάσκεψη της Ρωσικής Ποδοσφαιρικής Ένωσης (РФС).

Με την έλευση του 2001, μια ανεξάρτητη οργάνωση, η Ρωσική ποδοσφαιρική Πρέμιερ-Λίγκα (РФПЛ) ανέλαβε τη διεξαγωγή της ανώτατης κατηγορίας της Ρωσίας, του Ρωσικού Πρωταθλήματος στο ποδόσφαιρο. Από το 2001 μέχρι το 2010, είχε την ευθύνη της διοργάνωσης της πρώτης και δεύτερης κατηγορίας.

Επίσης, αποτελεί μέλος των Ευρωπαϊκών Λιγκών Επαγγελματικού Ποδοσφαίρου (EPFL).

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδόσφαιρο στη Ρωσία
Μίμης Τραϊφόρος

Ο **Μίμης Τραϊφόρος** (Πειραιάς, 16 Οκτωβρίου 1913 - Αθήνα, 28 Μαρτίου 1998) ήταν Έλληνας στιχουργός ελαφρών τραγουδιών.

## Βιογραφικό
Γεννήθηκε στον Πειραιά. Από μικρός ασχολήθηκε με το θέατρο, τη συγγραφή, τη σκηνοθεσία και την ποίηση. Πήρε το δίπλωμα του ηθοποιού απ' τη Δραματική Σχολή του Βασιλικού Θεάτρου ενώ φοιτούσε ταυτόχρονα και στη Νομική Σχολή του Πανεπιστημίου Αθηνών. Το 1934 πήγε στη Μάντρα του Αττίκ όπου εργάστηκε σαν ποιητής και κονφερανσιέ και δύο χρόνια αργότερα(το 1936) στην μπουάτ Όαση. Το 1940 έγραψε για τη Σοφία Βέμπο το τραγούδι "Παιδιά της Ελλάδος παιδιά". Τότε γνώρισε τη διάσημη τραγουδίστρια, αγαπήθηκαν και αργότερα παντρεύτηκαν. Οι στίχοι όλων σχεδόν των τραγουδιών της Βέμπο γράφτηκαν απ' τον Τραϊφόρο. Επίσης έχει γράψει τους στίχους του επίσημου ύμνου του Π.Α.Ο.Κ.  Έχει γράψει πάνω απο 350 επιθεωρήσεις και 10 πρόζες. Όπως "Οταν γυρίζουν τα χελιδόνια", "Ο 13ος Θεός", ¨" Ο ουρανοκατέβατος" κ.ά. Πηγή το βιβλίο του ανιψιού του Βασίλη  Π. Τραϊφόρου: «ΜΙΜΗΣ ΤΡΑΪΦΟΡΟΣ και ΣΟΦΙΑ ΒΕΜΠΟ της Ελλάδος παιδιά». Εκδόσεις "ΑΛΚΥΩΝ"  2013." Έχει γράψει τους στίχους για τα τραγούδια "Παιδιά Της Ελλάδος παιδιά", "Κανε κουράγιο Ελλάδα μου", "Αθήνα και πάλι Αθήνα", , "Όταν γυρίζουν τα χελιδόνια" και πολλά αλλά.

Επίσης έγραψε τη μεγάλη επιτυχία "Ας ερχόσουν για λίγο",  που αρχικά ήταν ένα γράμμα προς τη Σοφία Βέμπο και μελωποιήθηκε, όμως δεν τραγούδισε η ίδια, αλλά η Δανάη Στρατηγοπούλου.

Η δεύτερη σύζυγός του ήταν η τραγουδίστρια Κρύσταλ (Κρυσταλλία Τσίχλα).

Πέθανε στις 28 Μαρτίου του έτους 1998 στο Νοσοκομείο Ευαγγελισμός στην Αθήνα και κηδεύτηκε δυο μέρες αργότερα στο Πρώτο Νεκροταφείο της Αθήνας.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες θεατρικοί συγγραφείς
Κατηγορία:Έλληνες κονφερανσιέ
Κοιαιστωρία του στρατού

Η **quaestura exercitus** ήταν μια ιδιότυπη διοικητική περιφέρεια της Ρωμαϊκής Αυτοκρατορίας, με έδρα την Οδησσό (τη σημερινή Βάρνα), που δημιουργήθηκε από τον Αυτοκράτορα Ιουστινιανό Α΄ στις 18 Μαΐου, 536.

Από εδαφική άποψη, η quaestura exercitus περιελάμβανε τις επαρχίες της Κάτω Μοισίας και της Μικράς Σκυθίας, που βρίσκονταν στην περιοχή του κάτω Δούναβη, καθώς και τις επαρχίες της Κύπρου, της Καρίας, καθώς και τα νησιά του Αιγαίου. Όλες αυτές οι επαρχίες αποσπάστηκαν από την Υπαρχία της Ανατολής και τέθηκαν υπό την εξουσία ενός νέου αξιωματούχου, του quaestor exercitus («κοιαίστωρ του στρατού»). Ο quaestor ήταν ισοδύναμος στο βαθμό με έναν στρατηλάτη (magister militum). Δεδομένου ότι οι στρατηγικής σημασίας παραδουνάβιες επαρχίες ήταν οικονομικά εξαθλιωμένες, ο σκοπός της quaestura exercitus ήταν να βοηθήσει τη συντήρηση των στρατευμάτων, που στάθμευαν εκεί. Συνδέοντας τις παραδουνάβιες επαρχίες με τις πλουσιότερες επαρχίες του εσωτερικού, ο Ιουστινιανός ήταν σε θέση να μεταφέρει προμήθειες μέσω της Μαύρης Θάλασσας.

Δυστυχώς δεν υπάρχουν πολλά στοιχεία για την ιστορία της quaestura exercitus. Ωστόσο, δεδομένου ότι η θέση του quaestor εξακολουθούσε να υφίστανται τουλάχιστον ως τα μέσα της δεκαετίας του 570, αυτό σημαίνει ότι ο θεσμός είχε έστω κάποια επιτυχία.

Τελικά, οι παραδουνάβιες επαρχίες που σχετίζονται με την quaestura exercitus δεν άντεξαν στις σλαβικές και αβαρικές επιδρομές των Βαλκανίων κατά τον 7ο αιώνα. Ωστόσο, απομονωμένα φρούρια στο δέλτα του Δούναβη και κατά μήκος των ακτών της Μαύρης Θάλασσας διατηρήθηκαν μέσω ανεφοδιασμού από τη θάλασσα και υπάρχουν ενδείξεις ότι το μεγάλο ναυτικό σώμα των Καραβισιάνων σχηματίστηκε από τα υπολείμματα της quaestura exercitus. Μολυβδόβουλλα από τη Μοισία και τη Μικρά Σκυθία παρέχουν στοιχεία, που να υποστηρίζουν την ύπαρξη της quaestura exercitus. Συγκεκριμένα, δεκατρείς σφραγίδες (εννέα εκ των οποίων της ιουστινιάνειας περιόδου) αποδεικνύουν ότι η επικοινωνία μεταξύ των υπαλλήλων ανάμεσα στη Μικρά Σκυθία και την Κωνσταντινούπολη γινόταν σε κάπως τακτική βάση.

## Παραπομπές

## Πηγές

*
* 
*
*
*

Κατηγορία:Διοικήσεις της Βυζαντινής Αυτοκρατορίας
Επαρχία Γαλατίας

Η **Επαρχία Γαλατίας**  ήταν διοικητική διαίρεση της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας στην Μικρά Ασία. 

Ιδρύθηκε από τον πρώτο αυτοκράτορα, τον Οκταβιανό Αύγουστο, το 25 π.Χ., καλύπτοντας το μεγαλύτερο μέρος της ιστορικής περιοχής της Μικρασιατικής Γαλατίας, με πρωτεύουσα την Άγκυρα. Διατηρήθηκε ως τον 4ο αιώνα όταν και διασπάστηκε από τον Διοκλητιανό στις επαρχίες Γαλατίας πρώτης, Γαλατίας Σαλουταρίας, και εδάφη της ενσωματώθηκαν στις νέες Επαρχία Παφλαγονίας και Επαρχία Λυκαονίας. Διοικητικά ανήκε στη Διοίκηση Ποντικής και ο διοικητής της είχε τον τίτλο του κονσουλάριου.

## Παραπομπές


Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Επαρχια
NGC 200

Ο **[[Νέος Γενικός Κατάλογος|NGC]] 200** είναι ραβδωτός σπειροειδής γαλαξίας στον αστερισμό Ιχθύες. 

Τον ανακάλυψε ο αστρονόμος Ουίλιαμ Χέρσελ στις 25 Δεκεμβρίου 1790.

## Αναφορές

0200
02387
00420
Κατηγορία:Ραβδωτοί σπειροειδείς γαλαξίες
Κατηγορία:Ιχθύες (αστερισμός)
NGC 199

Ο **[[Νέος Γενικός Κατάλογος|NGC]] 199** είναι φακοειδής γαλαξίας στον αστερισμό Ιχθύες. Τον ανακάλυψε ο αστρονόμος Χάινριχ ντ' Αρέ στις 24 Σεπτεμβρίου 1862.

## Παραπομπές


## Αναφορές

## Εξωτερικοί σύνδεσμοι
* 

00199
02382
00415
Κατηγορία:Φακοειδείς γαλαξίες
Κατηγορία:Ιχθύες (αστερισμός)
+00-02-111
NGC 198

Ο **[[Νέος Γενικός Κατάλογος|NGC]] 198** είναι σπειροειδής γαλαξίας στον αστερισμό Ιχθύες. Τον ανακάλυψε ο αστρονόμος Ουίλιαμ Χέρσελ (William Herschel) στις 25 Δεκεμβρίου 1790.

## Υπερκαινοφανής
Ένας υπερκαινοφανής έχει παρατηρηθεί στον NGC 198: ο τύπου II-P SN2021adxd στις 6 Νοεμβρίου 2021.

## Παραπομπές


## Αναφορές

## Εξωτερικοί σύνδεσμοι
* 

0198
02371
00414
Κατηγορία:Σπειροειδείς γαλαξίες
Κατηγορία:Ιχθύες (αστερισμός)
+00-02-107
NGC 195

Ο **[[Νέος Γενικός Κατάλογος|NGC]] 195** είναι ραβδωτός σπειροειδής γαλαξίας στον αστερισμό Κήτος. Τον ανακάλυψε ο αστρονόμος Ερνστ Βίλχελμ Λέμπερεχτ Τέμπελ (Ernst Wilhelm Leberecht Tempel) το 1876.

## Παραπομπές


## Αναφορές

## Εξωτερικοί σύνδεσμοι
* 

0195
02391
Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
-02-02-079
NGC 194

Ο **[[Νέος Γενικός Κατάλογος|NGC]] 194** είναι ελλειπτικός γαλαξίας στον αστερισμό Ιχθύες τον οποίο ανακάλυψε ο αστρονόμος Ουίλιαμ Χέρσελ (William Herschel) στις 25 Δεκεμβρίου 1790. Απέχει περίπου 190 εκατομμύρια έτη φωτός και ανήκει στην ομάδα γαλαξιών NGC 200.

## Παραπομπές


## Αναφορές

## Εξωτερικοί σύνδεσμοι
* 

0194
02362
00407
Κατηγορία:Ελλειπτικοί γαλαξίες
Κατηγορία:Ιχθύες (αστερισμός)
+00-02-105
NGC 197

Ο **[[Νέος Γενικός Κατάλογος|NGC]] 197** είναι φακοειδής γαλαξίας που απέχει περίπου 180 εκατομμύρια έτη φωτός από την Γη και βρίσκεται στον αστερισμό Κήτος. Τον ανακάλυψε στις 16 Οκτωβρίου 1863 ο Γερμανός αστρονόμος Άλμπερτ Μαρτ (Albert Marth).

## Αναφορές

## Εξωτερικοί σύνδεσμοι

0197
02365
00406
Κατηγορία:Φακοειδείς γαλαξίες
Κατηγορία:Κήτος (αστερισμός)
NGC 196

Ο **[[Νέος Γενικός Κατάλογος|NGC]] 196** είναι φακοειδής γαλαξίας ο οποίος απέχει περίπου 180 εκατομμύρια έτη φωτός από την Γη και βρίσκεται στον αστερισμό Κήτος. Τον ανακάλυψε ο αστρονόμος Ουίλιαμ Χέρσελ (William Herschel) στις 28 Δεκεμβρίου 1790.

## Παραπομπές


## Αναφορές

## Εξωτερικοί σύνδεσμοι
* 

0196
02357
00405
Κατηγορία:Φακοειδείς γαλαξίες
Κατηγορία:Κήτος (αστερισμός)
+00-02-107
Κλειστό Άρτας

Το **Κλειστό** είναι χωριό του Δήμου Νικολάου Σκουφά, το οποίο απέχει περίπου 12 χλμ. από την πόλη της Άρτας. Έχει πληθυσμό 119 μόνιμων κατοίκων (απογραφή 2011)

Σύμφωνα με το Σχέδιο Καποδίστρια, το Κλειστό υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Πέτα, με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, το Κλειστό εντάχθηκε στο Δήμο Νικολάου Σκουφά.

## Ιστορία
thumb|left|430px|Το Κλειστό και τα γειτονικά χωριά σε χάρτη του 1887.
Το παλαιό όνομα του χωριού ήταν Τσέρκιστα. Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, το Κλειστό μαζί με πολλά άλλα χωριά της Άρτας, κατέβαλαν φόρο στην Βενετική διοίκηση με αντάλλαγμα την προστασία από τις επιδρομές των πειρατών.

Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 100 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Κλειστό αποτελούσε μέρος του τμήματος Ραδοβυζίου.

Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στο Κλειστό. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 15 οικογένεις. Το χωριό ήταν ιδιοκτησία της Μονής Θεοτόκου. Κοντά στο χωριό, στη θέση Παλαιοχώρια και σε απόσταση περίπου μισής ώρας υπήρχαν ερείπια κτισμάτων και ο Ναός του Αγίου Νικολάου. Ο Μητροπολίτης Άρτας αναφέρει επίσης ότι στο Κλειστό υπήρχε γραμματοδιδασκαλείο και φοιτούσαν σε αυτό περίπου 15 μαθητές.

Η οριστική απελευθέρωση του Κλειστού έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Παραπομπές


## Εξωτερικοί σύνδεσμοι
*Δήμος Ν.Σκουφά
*Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
NGC 193

Ο **[[Νέος Γενικός Κατάλογος|NGC]] 193** είναι ραβδωτός φακοειδής γαλαξίας στον αστερισμό Ιχθύες, τον οποίο ανακάλυψε ο αστρονόμος Ουίλιαμ Χέρσελ (William Herschel) την 21η Δεκεμβρίου 1786. Απέχει περίπου 160 εκατομμύρια έτη φωτός. Η κεντρική περιοχή του γαλαξία παρουσιάζει περίπλοκη μορφολογία σκόνης, με εμφανείς δύο λωρίδες σκόνης. Στα ραδιοκύμματα, παρουσιάζει πίδακα ο οποίος προέρχεται από τον πυρήνα του γαλαξία. Ανήκει στην ομάδα γαλαξιών NGC 193 και σε μικρή γωνιακή απόσταση βρίσκεται ο NGC 204.

## Παραπομπές


## Αναφορές

## Εξωτερικοί σύνδεσμοι
* 

0193
02359
00408
Κατηγορία:Ιχθύες (αστερισμός)
Κατηγορία:Φακοειδείς γαλαξίες
+00-02-103
Νεοχωράκι Άρτας

Το **Νεοχωράκι** είναι ένα χωριό του Δήμου Νικολάου Σκουφά με 97 μόνιμους κατοίκους (απογραφή 2011) και απέχει περίπου 7 χλμ. από την πόλη της Άρτας..

Σύμφωνα με το Σχέδιο Καποδίστρια, το Νεοχωράκι υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Πέτα με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, το Νεοχωράκι εντάχθηκε στο Δήμο Νικολάου Σκουφά.

## Ιστορία
thumb|left|430px|Το Νεοχωράκι και τα γειτονικά χωριά σε χάρτη του 1887.
Αναφορά στο χωριό κάνει ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 60 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Νεοχωράκι αποτελούσε μέρος του τμήματος Βρύσεως.

Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στο Νεοχωράκι. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 30 οικογένεις. Κοντά στο χωριό, στη θέση Βάρκα υπήρχαν ερείπια του ναού του Αγίου Νικολάου. Ο Ξενόπουλος κάνει αναφορά και στον σημαντικό βυζαντινό ναό της Παναγιάς του Μπρυώνη. Κοντά στο χωριό υπήρχαν ερείπια ένος παλαιού οικισμού που οι κάτοικοι ονόμαζαν Τσιανοχώρι ενώ σε μικρή απόσταση από τη συγκεκριμένη τοποθεσία υπήρχαν δύο ερειπωμένα χωριά, το Καραμούτζου όπου υπήρχε κατεδαφισμένος ναός του Αγίου Βλασσίου και το χωριό Τόσκες όπου υπήρχε κατεδαφισμένος ναός αφιερωμένος στον Άγιο Παντελεήμονα. Η θέση στην οποία βρισκόταν ο ναός του Αγίου Παντελεήμονα, ονομαζόταν Καστρί εξαιτίας της ύπαρξης παλαιού φρουρίου και ο χείμαρρος που διέτρεχε το Καστρί ονομάζονταν Καστρολάγγαδο. Σε μικρή απόσταση από το Νεοχωράκι υπήρχε και το ερειπωμένο χωριό Ματεσιό και ένας κατεδαφισμένος ναός αφιερωμένος στον Άγιο Αθανάσιο. Ο Μητροπολίτης Άρτας αναφέρει επίσης ότι στο Νεοχωράκι υπήρχε γραμματοδιδασκαλείο και φοιτούσαν σε αυτό περίπου 15 μαθητές.

Η οριστική απελευθέρωση του Νεοχωρακίου έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Παναγιά του Μπρυώνη
Το βυζαντινό εκκλησάκι της Παναγιάς του Μπρυώνη βρίσκεται κοντά στο Νεοχωράκι. Σύμφωνα με διάφορους μελετητές, ο ναός χτίστηκε το 1238, όταν Πατριάρχης στην Κωνσταντινούπολη ήταν ο Γερμανός Β΄ ενώ ο Σεραφείμ Ξενόπουλος υποστηρίζει ότι χτίστηκε το 1111 και πως τον 13ο αιώνα έγινε η μετασκευή της παλαιότερης ξυλόστεγης τρίκλιτης βασιλικής σε σταυροειδή με τρούλλο.

## Παραπομπές

## Εξωτερικοί σύνδεσμοι
*Δήμος Ν.Σκουφά
*Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
Μαυρίκι Αχαΐας

Με το όνομα **Μαυρίκιο** ή *Μαυρίκι* υπάρχουν δύο οικισμοί στην Αχαΐα:

* το Άνω Μαυρίκιο, οικισμός που αναγνωρίστηκε στις 16/10/1940.
* το Κάτω Μαυρίκιο, οικισμός που αναγνωρίστηκε στις 16/10/1940.

## Σημείωση
Τη χρονική περίοδο 1835-1940 υπήρχε στην Αχαΐα οικισμός με την ονομασία Μαυρίκιο, προτού δώσει τη θέση του στο Άνω και Κάτω Μαυρίκιο. Αυτός ο οικισμός πρόκειται στην ουσία για το σύγχρονο Άνω Μαυρίκιο. Δείτε στη συζήτηση της σελίδας αποσαφήνισης σχετικά.

Κατηγορία:Αποσαφηνίσεις ελληνικών τοπωνυμίων
Νορδικό και Βαλτικό Πρωτάθλημα Στίβου U23

Το **Νορδικό και Βαλτικό Πρωτάθλημα Στίβου U23** ή **Νορδικό και Βαλτικό Πρωτάθλημα Στίβου Κάτω των 23 Ετών** είναι ένα διεθνές πρωτάθλημα στίβου για αθλητές των Νορδικών και των Βαλτικών χωρών κάτω από την ηλικία των 23, το οποίο διοργανώνεται ανά διετία από τη Νορδική Ομοσπονδία Στίβου. 

Η διοργάνωση πραγματοποιήθηκε για πρώτη φορά το 1998 στο Εουραγιόκι της Φινλανδίας στις 18 με 19 Ιουλίου στο ομώνυμο στάδιο με την διεξαγωγή τριάντα επτά αγωνισμάτων. Στις δύο πρώτες διοργανώσεις υπήρχε βαθμολογία των χωρών όπου αυτό καταργήθηκε. Το 1998 πρωταθλήτρια στους άνδρες και στις γυναίκες αναδείχθηκε η Φινλανδία ενώ το 2000 η Σουηδία. 

Από την ίδρυση του πρωταθλήματος έως και το 2006 η διοργάνωση ονομαζόταν **Νορδικό Πρωτάθλημα Στίβου U23** και δικαίωμα συμμετοχής είχαν μόνο αθλητές των Νορδικών χωρών. Για πρώτη φορά το 2008 το πρωτάθλημα ήταν ανοιχτό και για τις Βαλτικές χώρες, αυτό συνεχίστηκε έως και το 2012 όπου απέκτησε τη σημερινή του ονομασία με την μόνιμη συμμετοχή αυτών των χωρών.

Το Νορδικό και Βαλτικό Πρωτάθλημα Στίβου U23 έχει λάβει χώρα από δύο φορές μόνο στις χώρες Φινλανδία, Σουηδία, Νορβηγία και Δανία. Από το 1998 έως σήμερα διεξάγεται ανά δύο χρόνια με εξαίρεση το 2002 και πραγματοποιείται ένα χρόνο πριν από το Ευρωπαϊκό Πρωτάθλημα Στίβου U23. Στο πρόγραμμα υπάρχουν τριάντα οχτώ αγωνίσματα συνολικά από τα σαράντα τέσσερα που περιλαμβάνονται στο Ευρωπαϊκό Πρωτάθλημα Στίβου U23. Στην κατηγορία αυτή διεξάγονται διαφορετικά πρωταθλήματα στα αγωνίσματα συνθέτων και βάδην. Στα 10000 μέτρα δεν υπάρχει αντίστοιχη διοργάνωση.

Η πιο επιτυχημένη χώρα είναι η Φινλανδία έχοντας κερδίσει 115 χρυσά, 111 ασημένια και 106 χάλκινα μετάλλια. Η Σουηδία είναι στη δεύτερη θέση με 91 χρυσά, 98 ασημένια και 97 χάλκινα έχοντας μεγάλη διαφορά από την τρίτη Νορβηγία που έχει 59 χρυσά, 46 ασημένια και 64 χάλκινα.

Σήμερα το πρωτάθλημα αποτελεί την πιο σημαντική διοργάνωση στον ανοιχτό στίβο της Νορδικής Ομοσπονδίας Στίβου καθώς το προηγούμενο πρωτάθλημα που απευθυνόταν σε αθλητές και άνω των 23 ετών ήταν το Νορδικό Πρωτάθλημα Στίβου από το 1961 έως το 1965.

## Διοργανώσεις

## Πίνακας μεταλλίων (1998–2014)

## Ρεκόρ

### Ανδρών

## Παραπομπές


## Εξωτερικοί σύνδεσμοι
*Επίσημη ιστοσελίδα της NA

Κατηγορία:Διοργανώσεις στίβου της Νορδικής Ομοσπονδίας Στίβου
Διασέλλα Άρτας

Η **Διασέλλα** είναι ένας μικρός οικισμός του Δήμου Νικολάου Σκουφά με 28 μόνιμους κατοίκους (απογραφή 2011),.

Σύμφωνα με το Σχέδιο Καποδίστρια, η Διασέλλα υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Πέτα με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, η Διασέλλα εντάχθηκε στο Δήμο Νικολάου Σκουφά. Η Διασέλλα μαζί με την Μαρκινιάδα, τον Ζυγό, την Μέγκλα και τις Μελάτες αποτελούν την τοπική κοινότητα Μαρκινιάδας με συνολικό πληθυσμό 434 κατοίκους.

## Παραπομπές


## Εξωτερικοί σύνδεσμοι
*Δήμος Ν.Σκουφά
*Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Ν-αιθυλυδροξυλαμίνη

Η **N-αιθυλυδροξυλαμίνη** (αγγλικά:*N-ethylhydroxylamine*) είναι οργανική χημική ένωση, η οποία περιέχει άνθρακα, υδρογόνο, άζωτο και οξυγόνο, με μοριακό τύπο **[[C2H7NO|C<sub>2</sub>H<sub>7</sub>NO]]**, αν και παριστάνεται συνήθως με ημισυντακτικό της τύπο **CH<sub>3</sub>CH<sub>2</sub>NHOH**. Είναι μια οργανική υδροξυλαμίνη.

## Ισομέρεια
Με βάση το μοριακό της τύπο (C<sub>2</sub>H<sub>7</sub>NO) η N-αιθυλυδροξυλαμίνη έχει τα ακόλουθα έξι (6) ισομερή θέσης:
# 1-αμιναιθανόλη [CH3CH(NH2)OH].
# 2-αμιναιθανόλη (H2NCH2CH2OH).
# N,N-διμεθυλυδροξυλαμίνη [(CH3)2NOH].
# Μεθυλαμινομεθανόλη (CH3NHCH2OH).
# O-αιθυλυδροξυλαμίνη (CH3CH2ONH2).
# Μεθοξυμεθαναμίνη (CH3OCH2NH2).

## Παραγωγή
Η υδροχλωρική N-αιθυλυδροξυλαμίνη παράγεται με ηλεκτροχημική αναγωγή νιτραιθάνιου, διαλυμένου σε υδροχλωρικό οξύ, χρησιμοποιώντας χαλκό ως άνοδο και γραφίτη ως κάθοδο.

\mathrm{CH_3CH_2NO_2 + 4H^+ + 4e^- + HCl \xrightarrow{Cu, \; C} [CH_3CH_2NH_2OH]Cl + H_2O}


## Χημική συμπεριφορά
### Αυτοδιάσπαση
Η χημικά καθαρή N-αιθυλυδροξυλαμίνη διασπάται σύντομα με εξώθερμη αντίδραση σε αιθάνιο και αζανόνη και γι' αυτό συνήθως φυλάσσεται στη μορφή του υδροχλωρικού της άλατος, όπως άλλωστε είναι εμπορικά διαθέσιμη:

\mathrm{CH_3CH_2NHOH \xrightarrow{} C_2H_6 + HNO + 63 \;KJ}


### Αντιδράσεις με ηλεκτρονιόφιλα
Η N-αιθυλυδροξυλαμίνη αντιδρά με ηλεκτρονιόφιλα χημικά είδη, όπως τα αλκυλιωτικά μέσα (π.χ. αλαλκάνια, RX), και μάλιστα μπορεί να αντιδράσει μαζί τους τόσο με το οξυγόνο της, όσο και με το άζωτό της. Δηλαδή:

\mathrm{RX + CH_3CH_2NHOH \xrightarrow{} RONHCH_2CH_3 + HX}αλλά και\mathrm{RX + CH_3CH_2NHOH \xrightarrow{} RN(OH)CH_2CH_3 + HX}


### Παραγωγή οξιμών
Η N-αιθυλυδροξυλαμίνη αντιδρά με αλδεΰδες ή κετόνες, σχηματίζοντας οξίμες:

\mathrm{R_2CO + CH_3CH_2NHOH \xrightarrow{} R_2C=NOH + CH_3CH_2OH}


Αυτή η χημική αντίδραση είναι χρήσιμη για τον καθαρισμό κετονών και αλδεϋδών, γιατί είναι κατά κάποιον τρόπο αντιστρέψιμη, αφού αν θερμανθεί η παραγώμενη οξίμη μαζί με ένα ανόργανο οξύ, ανακτάται η αρχική κετόνη ή αλδεΰδη..

Επίσης, οι οξίμες χρησιμοποιούνται ως συναρμωτές σε ενώσεις συναρμογής.

### Αντίδραση με χλωροθειονικό οξύ
Η N-αιθυλυδροξυλαμίνη αντιδρά με το χλωροθειονικό οξύ, οπότε παράγεται O-υδροξυαιθυλαμινοθειονικό οξύ:

\mathrm{HSO_3Cl + CH_3CH_2NHOH \xrightarrow{} CH_3CH_2NHOSO_3H + HCl}


### Αναγωγή σε αιθαναμίνη
Η N-αιθυλυδροξυλαμίνη μπορεί να αναχθεί σε αιθαναμίνη:

\mathrm{CH_3CH_2NHOH + Zn + HCl \xrightarrow{} CH_3CH_2NH_2 + ZnCl_2 + H_2O}


## Πηγές
* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη: «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν.Α. Πετάση 1982

## Σημειώσεις και αναφορές


Κατηγορία:Οργανικές αμίνες
Κατηγορία:Οργανικές ενώσεις με οξυγόνο
Κατηγορία:Ενώσεις υδρογόνου
Κατηγορία:C2
Κατηγορία:Ασταθείς ενώσεις
Μουσείο Εφαρμοσμένης Τέχνης (Φραγκφούρτη)

Το **Μουσείο Εφαρμοσμένης Τέχνης** η απλά *MAK* (γερμανικά: Museum für Angewandte Kunst) βρίσκεται στην Φραγκφούρτη και παρουσιάζει περισσότερα από 30.000 αντικείμενα που εκπροσωπούν τις ευρωπαϊκές και ασιατικές τέχνες. Ιδρύθηκε το 1877 με μια συλλογή από έπιπλα, γυαλικά και πορσελάνες, ενώ σήμερα περιλαμβάνει επίσης εκθέματα του βιομηχανικού σχεδιασμού και της μόδας. Το κτίριο του μουσείου σχεδιάστηκε από τον Αμερικανό αρχιτέκτονα Ρίτσαρντ Μάιερ στον κήπο της *Villa Metzler*. 

## Ιστορία
Μέχρι τη δεκαετία του 1980 το μουσείο στέγαζε μικρής κλίμακας αντικείμενα δωρεάς και συλλογές εφαρμοσμένης τέχνης. Αργότερα πάρθηκε η απόφαση της δημιουργίας μιας *ακτής τον μουσείων* (Museumsufer), στεγάζοντας τα περισσότερα μουσεία κεντρικά επί του ποταμού Μάιν. Η σημαντικότερη αλλαγή ήταν η κατασκευή του ΜΑΚ, που τότε ονομαζόταν *Museum für Kunsthandwerk*, προτού μετονομαστεί κατά το 2000 στο σημαρινό όνομα. Το μουσείο διαθέτει μεταξύ άλλων τμήμα με βυζαντινές εικόνες (Ikonenmuseum).

## Εικόνες

Αρχείο:Luftansicht Museum Angewandte Kunst und Villa Metzler.jpg|Αεροφωτογραφία από βόρεια προς νότια
Αρχείο:Villa_Metzler_v_S.jpg|Villa Metzler
Αρχείο:MAK-Frankfurt-Klassizismus-2013-Ffm-592.jpg|Villa Metzler


## Παραπομπές


## Εξωτερικοί σύνδεσμοι
* [www.museumangewandtekunst.de]

Κατηγορία:Φραγκφούρτη
Κατηγορία:Μουσεία στη Γερμανία
The Fame Monster

To άλμπουμ ***The Fame Monster ***κυκλοφόρησε τον Νοέμβριο του 2009 από την Lady Gaga. Είναι στυλιζαρισμένο ως ***The Fame Mons†er.***  Ενώ το προηγούμενό της άλμπουμ, το The Fame μιλάει για την αγάπη της για τη φήμη, το The Fame Monster μιλάει για τη σκοτεινή πλευρά της φήμης και τους φόβους της Gaga. Περιλαμβάνει 8 τραγούδια, καθένα από τα οποία αντιπροσωπεύει ένα φόβο της. Η ίδια χαρακτήρισε τα δύο άλμπουμ άκρως αντίθετα, χρησιμοποιώντας τη λέξη .

Η κυκλοφορία του δημιούργησε ένα αμφιλεγόμενο ζήτημα για το αν πρέπει να θεωρηθεί άλμπουμ ή EP, λόγω του αριθμού των κομματιών. Η ίδια η Gaga όμως πάντα το αναφέρει ως το δεύτερό της άλμπουμ, δηλώνοντας πως είναι ολοκληρωμένο σαν δίσκος και μπορεί να σταθεί μόνο του.

## Singles
To πρώτο single "*Bad Romance"* έγινε αμέσως τεράστια επιτυχία. Ήταν το Νο 1 τραγούδι στα 100 καλύτερα του κόσμου για το 2010 και καθιέρωσε τη φράση "Paws Up", έδωσε στη Lady Gaga το ψευδώνυμο Mother Monster και βάφτισε τους οπαδούς της "Little Monsters". Το *Telephone* αρχικά η Gaga το έγραψε για την Britney Spears η οποία το απέρριψε και το τραγούδι κυκλοφόρησε ως δεύτερο single και έγινε τεράστια επιτυχία φτάνοντας στο κορυφαία τραγούδια στις περισσότερες χώρες του κόσμου. Το βίντεο κατατάχθηκε στα 50 καλύτερα της χρονιάς και αργότερα της δεκαετίας.  Η τραγουδίστρια στο άλμπουμ πρόσθεσε το 3ο single  το οποίο έγινε άλλη μια μεγάλη επιτυχία, φτάνοντας στη θέση #5 του Billboard Hot100. 

## Βραβεύσεις
μικρογραφία|Το εναλλακτικό εξώφυλλο του δίσκου.
Ειδικότερα με το *The Fame* κέρδισε Γκράμι στην κατηγορία καλύτερο ηχογράφημα χορευτικής μουσικής και καλύτερο άλμπουμ με ηλεκτρονική ή χορευτική μουσική, για το Bad Romance κέρδισε το Γκράμι της Καλύτερης γυναικείας pop ερμηνείας, για το The Fame Monster Γκράμι καλύτερου pop άλμπουμ και τέλος καλύτερου μουσικού βιντεοκλίπ (Best Short Form Music Video) για το βίντεο κλιπ του Bad Romance. Τον Σεπτέμβριο του 2010 η Lady Gaga βραβεύτηκε στα MTV Video Music Awards κερδίζοντας 9 βραβεία από τις 13 υποψηφιότητες, περισσότερες από κάθε άλλο καλλιτέχνη στην ιστορία των βραβείων στον ίδιο χρόνο. Στα 9 αυτά βραβεία βρέθηκε και το βραβείο για το καλύτερο video της χρονιάς, το οποίο κέρδισε με το video clip Βad Romance. 

Ο δίσκος, μαζί με το The Fame όπου συγχωνεύθηκαν στην Deluxe έκδοση κατάφερε να γίνει διαμαντένιος. 

## Tracklisting

## Παραπομπές


Κατηγορία:Άλμπουμ του 2009
Κατηγορία:Δισκογραφία της Lady Gaga
Ένωση Σωματείων Επαγγελματικού Ποδοσφαίρου (Τουρκία)

Η **Ένωση Σωματείων Επαγγελματικού Ποδοσφαίρου** (τουρκικά: *Türkiye Süper Lig Profesyonel Futbol Kulüpleri Vakfı*, εν συντομία: *Kulüpler Birliği*) δημιουργήθηκε το 2000, έπειτα από πρωτοβουλία του προέδρου της Γκεντσλερμπιρλιγκί, Ιλχάν Τζαβτζάβ, με σκοπό να διασφαλιστεί η ενότητα μεταξύ των ομάδων που μετέχουν στη Σούπερ Λιγκ και να επιλύονται τα προβλήματα που ανακύπτουν, ούτως ώστε να καθιερωθεί ως τόπος εύρεσης κοινά αποδεκτών λύσεων.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στην Τουρκία
Σιδηροδρομική γραμμή Βελεστίνου - Καλαμπάκας

Η **Σιδηροδρομική Γραμμή Βελεστίνου - Καλαμπάκας** ήταν μια ελληνική σιδηροδρομική γραμμή μετρικού εύρους, με μήκος 142 χιλιόμετρα που ένωνε το Βελεστίνο της Μαγνησίας με την Καλαμπάκα των Τρικάλων, διασχίζοντας όλη τη νότια και δυτική Θεσσαλία. Ήταν η μια από τις τρεις γραμμές των Θεσσαλικών σιδηροδρόμων (οι άλλες ήταν η γραμμή Λαρίσης - Βόλου και η γραμμή Βόλου - Μηλιών). Η γραμμή Βελεστίνου - Καλαμπάκας εξελίχθηκε ως εξής: το τμήμα Βελεστίνο - Παλαιοφάρσαλος έπαψε να λειτουργεί το 1999, ενώ το τμήμα Παλαιοφάρσαλος - Καλαμπάκα μετατράπηκε το 2001 σε γραμμή κανονικού εύρους για να διευκολυνθεί η σύνδεση με τη γραμμή Πειραιά - Θεσσαλονίκης στον Παλαιοφάρσαλο.

Έχει προγραμματιστεί η τουριστική χρήση της γραμμής στο τμήμα Βελεστίνο-Αερινό στην οποία ήδη γίνεται μουσειακή χρήση.

## Σταθμοί
Οι **κυριότεροι** σταθμοί της μετρικής σιδηροδρομικής γραμμής ήταν οι εξής :

*Βελεστίνο, ανταπόκριση με την γραμμή Λαρίσης - Βόλου. 
*Αερινό
*Φάρσαλα
*Παλαιοφάρσαλος, ανταπόκριση με την γραμμή Αθηνών - Θεσσαλονίκης.
*Καρδίτσα
*Τρίκαλα
*Καλαμπάκα

## Παραπομπές


Βελεστίνο
Βελεστίνο
Κατηγορία:Περιφερειακή ενότητα Μαγνησίας
Κατηγορία:Περιφερειακή ενότητα Λάρισας
Κατηγορία:Περιφερειακή ενότητα Καρδίτσας
Κατηγορία:Περιφερειακή ενότητα Τρικάλων
Ένωση Επαγγελματικού Ποδοσφαίρου (Καζακστάν)

Η **Ένωση Επαγγελματικού Ποδοσφαίρου Καζακστάν** (ρωσικά: Профессиональная футбольная лига Казахстана, ПФЛК, καζακικά: Қазақстан кәсіпқой футбол лигасы) αποτελεί εθνική αθλητική ένωση η οποία είναι υπεύθυνη για τη διεξαγωγή της ανώτατης κατηγορίας στο Καζακστάν, του πρωταθλήματος της Πρέμιερ-Λίγκα, της δεύτερης κατηγορίας Μπιρίνσι Λίγκα, του Κυπέλλου και του Σούπερ Καπ. Η οργάνωση ιδρύθηκε το 2012.

## Διοίκηση
Διοικητικό όργανο της ПФЛК είναι το Διοικητικό Συμβούλιο, το οποίο περιλαμβάνει τους εκπροσώπους των επαγγελματικών ποδοσφαιρικών συλλόγων που συμμετέχουν στην Πρέμιερ-Λίγκα και την Μπιρίνσι Λίγκα. Επικεφαλής της ПФЛК είναι ο πρόεδρος, ο οποίος διορίζεται από το Διοικητικό Συμβούλιο κατόπιν προτάσεως, για θητεία δύο ετών. Ο Πρόεδρος εκλέγεται με απλή πλειοψηφία του συνολικού αριθμού των παρόντων μελών του Διοικητικού Συμβουλίου. Ο πρόεδρος της ПФЛК είναι υπόλογος μόνο στο Διοικητικό Συμβούλιο. Η ПФЛК διαθέτει προσωπικό πλήρους απασχόλησης, το οποίο εποπτεύεται από τον πρόεδρο της ПФЛК.

## Δομή
* Ηγεσία
* Τεχνικό και αθλητικό τμήμα
* Τμήμα Οικονομικών
* Τμήμα ανθρώπινου Δυναμικού και Γενική Διεύθυνση
* Τμήμα Τύπου και Δημοσίων Σχέσεων
* Τμήμα Μάρκετινγκ
* Διοικητικό οικονομικό τμήμα
* Τμήμα Ασφάλειας

## Διοργανώσεις
Η ПФЛК διεξάγει τις παρακάτω διοργανώσεις

* Πρέμιερ-Λίγκα
* Μπιρίνσι Λίγκα
* Κύπελλο Καζακστάν
* Σούπερ Καπ Καζακστάν
* Πρωτάθλημα υποδομών Καζακστάν

## Λογότυπο
Το λογότυπο άλλαξε στις 9 Σεπτεμβρίου του 2015.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στο Καζακστάν
Σιδηροδρομικός Σταθμός Φαναρίου

Ο **Σιδηροδρομικός Σταθμός Φαναριού** είναι σιδηροδρομικός σταθμός στο Φανάρι Καρδίτσας ο οποίος βρίσκεται 4 χιλιόμετρα δυτικά από τον οικισμό. Ο σταθμός άνοιξε το 2001 και εξυπηρετείται από υπεραστικά τρένα ανάμεσα στην Αθήνα και την Καλαμπάκα.

## Yπηρεσίες

Φανάρι
Φανάρι
Δοκίμια Άρτας

Τα **Δοκίμια** είναι ένας μικρός οικισμός του Δήμου Αρταίων με 29 μόνιμους κατοίκους (απογραφή 2011), στον κάμπο της Άρτας και απέχει από την πόλη περίπου 11 χιλιόμετρα.

Σύμφωνα με το Σχέδιο Καποδίστρια, τα Δοκίμια υπήρξαν μέχρι το τέλος του 2010, οικισμός του νεοσύστατου Δήμου Φιλοθέης με έδρα τις Χαλκιάδες. Με βάση τη νέα διοικητική διαίρεση που προβλέπει το Σχέδιο Καλλικράτης, τα Δοκίμια εντάχθηκαν στο Δήμο Αρταίων. Τα Δοκίμια μαζί με το Βαθύπεδο και τον Άγιο Σπυρίδωνα αποτελούν την τοπική κοινότητα Αγίου Σπυρίδωνα με συνολικό πληθυσμό 1.064 κατοίκους.

## Τοποθεσία και Πρόσβαση
Τα Δοκίμια γειτνιάζουν με τα χώρια Άγιος Σπυρίδωνας,  Κακόβατος, Βαθύπεδο και Νέα Κερασούντα και απέχει περίπου 11 χιλιόμετρα από τον Αμβρακικό κόλπο. Συνδέεται οδικώς με την Άρτα μέσω της Επαρχιακής οδού Νέας Φιλιππιάδας-Σαλαώρας. Τον οικισμό εξυπηρετεί η γραμμή Άρτα-Άγιος Σπυρίδωνας, του Αστικού ΚΤΕΛ Άρτας.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Ιγνάτιος Φραγκόπουλος

Ο **Ιγνάτιος Φραγκόπουλος** (1770/75-1841;) ήταν ιερομόναχος και ποιητής.

## Βίος
Ο Ιγνάτιος Φραγκόπουλος γεννήθηκε στα Κύθηρα το 1770/75. Ήταν γιος του Ιωάννη Φραγκόπουλου και μετανάστευσε μαζί του και με τον αδελφό του, ο οποίος αργότερα αναδείχθηκε αρχιεπίσκοπος Σάμου με το όνομα Θεοδόσιος. Ο Ιγνάτιος έχοντας περάσει τα παιδικά του χρόνια στη Σάμο, θεωρήθηκε από τους συγχρόνους του Σάμιος. Το 1792 πήγε για να φοιτήσει στις σχολές της Πάτμου, με δάσκαλο τον Δανιήλ Κεραμέα, και της Χίου με δάσκαλο τον Αθανάσιο Πάριο. Σπούδασε γραμματική, Όμηρο, πατερικά κείμενα, την *Αριθμητική* του Δωρόθεου Πρωίου και την *Λογική* του Βούλγαρη. Στη συνέχεια εργάστηκε ως δάσκαλος στη Σμύρνη επί τέσσερα χρόνια. Το 1806 επέστρεψε στη Σάμο, όταν αρρώστησε αιφνιδίως και έχασε τη φωνή του και εγκαταβίωσε στη Μονή Ζωοδόχου Πηγής μαζί με τον αδελφό του και δάσκαλο Θεοδόσιο. Η μονή τού παραχώρησε καλύβα και ένα αμπέλι για την εξασφάλιση της διαβίωσής του για το διάστημα 1807 έως το 1818. Φαίνεται πως ζούσε ανεξάρτητος από τη διοίκηση και το τυπικό της μονής αφού την περίοδο αυτή ταξίδεψε στη Σμύρνη και έφερε μαζί του εικόνα των Αγίων Αναργύρων την οποία τοποθέτησε σε πρόχειρο ευκτήριο οίκο που είχε κατασκευάσει στην καλύβα του. Από το 1817 έως το 1820 χρημάτισε δάσκαλος στην Ελληνική Σχολή Βαθέος, στεγαζόμενη στον Άγιο Χαράλαμπο, μετόχι της μονής Μεγάλης Παναγιάς.

## Η δράση του στην Ελληνική Επανάσταση
Από ιδιόγραφα αυτοβιογραφικά σημειώματα και σχέδια επιστολών του είναι γνωστό ότι το 1820 ο Ιγνάτιος ταξίδεψε πάλι στη Σμύρνη αλλά λόγω των επαναστατικών γεγονότων εγκλωβίστηκε και τελικά αιχμαλωτίσθηκε και περιορίστηκε σε μετόχι της κυπριακής μονής της Παναγίας Κύκκου. Το 1822 αποπειράθηκε να φύγει πάλι από τη Σμύρνη και τελικά περιορίστηκε σε σλαβικής κυριότητας μοναστήρι. Τελικά επέστρεψε στη Σάμο το 1824. Όμως από τον Επαμεινώνδα Σταματιάδη είναι γνωστό ότι τον Μάιο του 1821 ο Ιγνάτιος μαζί με τον Βαρδαλάχο οργάνωσε πρόχειρο πυριτιδοποιείο στους Αγιάδες των Μυτιλών, προμηθεύοντας μπαρούτι τα σαμιακά επαναστατικά στρατεύματα. Ο Γερμανός περιηγητής Λούντβιχ Ρος αναφέρει πως είχε συναντήσει τον Ιγνάτιο εξόριστο στην Πάτμο όπου του περιέγραψε πως κατασκεύαζε πυρίτιδα με τη βοήθεια είκοσι εργατών.

## Η μετεπαναστατική του δράση
Το 1829 ανασυστάθηκε η Σχολή Βαθέος και επανήλθε στα διδακτικά του καθήκοντα. Γύρω στα 1837, με τη βοήθεια του αρχιεπισκόπου αδελφού του, έγινε ηγούμενος της μονής Ζωοδόχου Πηγής.

## Ο Ιγνάτιος βιβλιόφιλος
Ο Ιγνάτιος αναγράφεται ως συνδρομητής στη δεύτερη έκδοση του *Λεξικού* του Άνθιμου Γαζή, υπό την επιστασία του Κωνστατίνου Γκαρμπολά και του Χριστόδουλου Ματακίδη, που τυπώθηκε στη Βιέννη μεταξύ 1835–1837.

## Παραπομπές


## Πηγές
* 

Κατηγορία:Νεοέλληνες ποιητές
Κατηγορία:Έλληνες Χριστιανοί μοναχοί
Βουλγαρική Ποδοσφαιρική Ένωση

Η **Βουλγαρική Ποδοσφαιρική Ένωση** (βουλγαρικά: Български футболен съюз, БФС) είναι το όργανο διοίκησης του ποδοσφαίρου στη Βουλγαρία. Εδρεύει στη Σόφια και είναι μέλος της UEFA. Διοργανώνει τα εθνικά επαγγελματικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βουλγαρίας, με σκοπό τη συμμετοχή σε διοργανώσεις εγκεκριμένες από την UEFA και τη FIFA.

## Ιστορία
Το 1894, εργαζόμενος στην Βάρνα ο Ελβετός καθηγητής Ζωρζ ντε Ρεζιμπύς, ήταν αυτός που έφερε πρώτος το άθλημα στη χώρα. Το 1909 ιδρύθηκε η πρώτη βουλγαρική ποδοσφαιρική ομάδα - «Футбол клуб». Το καταστατικό της τροποποιήθηκε το 1913 και μετονομάστηκε σε «Ф.К. 13». Το 1912 στο Πλόβντιβ ιδρύθηκε ο πρώτος επαγγελματικός ποδοσφαιρικός σύλλογος, η Μπότεφ.

Στις 16 με 17 Δεκεμβρίου του 1923 ιδρύθηκε η «Βουλγαρική Εθνική Αθλητική Ομοσπονδία» (Българската национална спортна федерация, БНСФ), σκοπός της οποίας ήταν η συμμετοχή των αθλητών της χώρας στους Ολυμπιακούς Αγώνες του 1924. Το 1924 έγινε η ένταξη στη FIFA, ενώ δημιουργήθηκε επίσης η πρώτη εθνική ομάδα ποδοσφαίρου της Βουλγαρίας, με προπονητή τον Αυστριακό τεχνικό Λέοπολντ Νιτς. Ο πρώτος αγώνας της ομάδας ήταν αυτός εναντίον της Αυστρίας στη Βιέννη, ενώ η πρώτη επίσημη αναμέτριση πραγματοποιήθηκε στις 28 Μαΐου του 1924 στο Παρίσι, σε έναν αγώνα με την Ιρλανδία.

Το ποδοσφαιρικό τμήμα της Βουλγαρικής Εθνικής Αθλητικής Ομοσπονδίας διοργάνωσε το πρώτο πρωτάθλημα Βουλγαρίας το 1924, το οποίο κατέκτησε η Βλάντισλαβ Βάρνας. Το 1925, ήρθε το πρώτο γκολ για την εθνική ομάδα και το 1927 η πρώτη ισοπαλία εναντίον της Τουρκίας. Στις 12 Οκτωβρίου του 1930, η εθνική ομάδα πέτυχε την πρώτη της νίκη εναντίον της Ρουμανίας. Το 1932 η Βουλγαρία στέφθηκε πρωταθλήτρια Βαλκανίων μετά από τρεις νίκες επί της Ρουμανίας, της Γιουγκοσλαβίας και της Ελλάδας. Για πρώτη φορά η εθνική ομάδα μετείχε στα προκριματικά του Παγκοσμίου Κυπέλλου το 1934.

Το 1944 διαλύθηκε η Βουλγαρική Εθνική Αθλητική Ομοσπονδία, έπειτα από την εισβολή της Σοβιετικής Ένωσης στη χώρα και δημιουργήθηκε η «Κεντρική Επιτροπή Ποδοσφαίρου» (Централен футболен комитет), η οποία το 1948 μετονομάστηκε σε «Δημοκρατικό Τμήμα στο Ποδόσφαιρο» (Републиканска секция по футбол), το οποίο έγινε μέλος της UEFA το 1954, ενώ το 1962 μετατράπηκε σε **Βουλγαρική Ομοσπονδία Ποδοσφαίρου** (Българската федерация по футбол, БФФ). Στις 27 Ιουνίου του 1985 στη Σόφια της Βουλγαρίας πήρε την ονομασία «Βουλγαρική Ποδοσφαιρική Ένωση» (Български футболен съюз).

## Εικόνες

 Bfs.jpg|Το κτήριο όπου στεγάζεται η έδρα της της ομοσπονδίας, στη Σόφια
 Vasil Levski National Stadium in Sofia Entrance area 2012 PD 00.jpg|Είσοδος του σταδίου «Βασίλ Λέφσκι», έδρας της εθνικής ομάδας


## Παραπομπές


## Βιβλιογραφία
* 

## Εξωτερικοί σύνδεσμοι
* Επίσημος ιστότοπος  και  
* Η Βουλγαρία  στον ιστότοπο της FIFA
* Η Βουλγαρία στον ιστότοπο της UEFA

Κατηγορία:Ποδόσφαιρο στη Βουλγαρία
Κατηγορία:Ομοσπονδίες μέλη της ΟΥΕΦΑ
Συγγουνέικα Άρτας

Τα **Συγγουνέικα** είναι ένας μικρός οικισμός του Δήμου Αρταίων με 24 μόνιμους κατοίκους (απογραφή 2011), στον κάμπο της Άρτας και απέχουν από την πόλη περίπου 4 χιλιόμετρα.

Σύμφωνα με το Σχέδιο Καποδίστρια, τα Συγγουνέικα υπήρξαν μέχρι το τέλος του 2010, οικισμός του Δήμου Αρταίων με έδρα την Άρτα. Με βάση τη νέα διοικητική διαίρεση που προβλέπει το Σχέδιο Καλλικράτης, τα Συγγουνέικα παρέμειναν στο Δήμο Αρταίων. Τα Συγγουνέικα μαζί με τα Θανασαίικα και τους Κωστακιούς αποτελούν την τοπική κοινότητα Κωστακιών με συνολικό πληθυσμό 2.133 κατοίκους.

## Τοποθεσία και Πρόσβαση
Τα Συγγουνέικα βρίσκονται δίπλα στο γήπεδο Κωστακιών και γειτνιάζουν με τους Κωστακιούς και τη Γαβριά και απέχουν 1 χιλιόμετρο από τις εγκαταστάσεις των σχολών του ΤΕΙ Ηπείρου. Ο οικισμός συνδέεται οδικώς με την Άρτα μέσω της Επαρχιακής οδού Άρτας–Κορωνησίας. Τον οικισμό εξυπηρετούν οι γραμμές Άρτα - Βίγλα, Άρτα - Μύτικα, Άρτα - Κορωνησία και Πέτα - Ανέζα του Αστικού ΚΤΕΛ Άρτας.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Εθνική Βιβλιοθήκη (αποσαφήνιση)

Ο όρος **Εθνική Βιβλιοθήκη** μπορεί να αφορά στις:

*Εθνική Βιβλιοθήκη της Αυστραλίας
*Εθνική Βιβλιοθήκη της Αυστρίας
*Εθνική Βιβλιοθήκη της Δίαιτας της Ιαπωνίας
*Εθνική Βιβλιοθήκη της Ελλάδος
*Εθνική Βιβλιοθήκη της Γαλλίας
*Εθνική Βιβλιοθήκη της Γερμανίας
*Εθνική Βιβλιοθήκη της Ισπανίας
*Εθνική Βιβλιοθήκη του Ισραήλ
*Εθνική Βιβλιοθήκη του Λουξεμβούργου
*Εθνική Βιβλιοθήκη της Σκωτίας
*Εθνική Βιβλιοθήκη της Τσεχίας
Κώστας Χατζησταύρου

Ο **Κώστας Χατζησταύρου** είναι Έλληνας πρώην διεθνής καλαθοσφαιριστής, ο οποίος αγωνίστηκε στην ομάδα του Άρη από το 1962 ως το 1972.

## Καριέρα
### Με τον Άρη
Ο Χατζησταύρου ξεκίνησε να αγωνίζεται σε νεαρή ηλικία με τους "κίτρινους", συμμετέχοντας στην ομάδα ανδρών του Άρη την σεζόν 1962-63 για τους αγώνες του πρωταθλήματος Θεσσαλονίκης, όπου κατέλαβε την δεύτερη θέση. Την επόμενη σεζόν, πραγματοποιήθηκε το πρώτο πρωτάθλημα Α' εθνικής κατηγορίας, όπου ο Χατζησταύρου έπαιξε στους αγώνες εναντίον του Ανατόλια και του Ηρακλή.

Το 1965-66, ο σούτινγκ γκαρντ των "κίτρινων" αγωνίστηκε σχεδόν σε όλα τα ματς της χρονιάς, βοηθώντας την ομάδα του να καταλάβει την δεύτερη θέση του πρωταθλήματος, πετυχαίνοντας διψήφιο αριθμό πόντων στον εκτός έδρας αγώνα με αντίπαλο την ΑΕΚ στην τελευταία αγωνιστική, όπου ο Άρης ηττήθηκε με 89-80 και απόλεσε την κατάκτηση του πρωταθλήματος.

Ο ρόλος του νεαρού καλαθοσφαιριστή μεγάλωσε μέσα στην ομάδα του Ανέστη Πεταλίδη, καθώς συνέχισε να αγωνίζεται σχεδόν σε όλους τους αγώνες του Άρη, με ρεκόρ πόντων τους 18 που πέτυχε στην εύκολη νίκη των "κίτρινων" κατά της ΧΑΝ Νίκαιας με 107-59, στις 12 Μαρτίου 1967, για την όγδοη αγωνιστική του πρωταθλήματος του 1966-67.

Την επόμενη χρονιά, έπαιξε μόνο στον εκτός έδρας αγώνα με την ΑΕΚ, όπου ο Άρης ηττήθηκε με 100-99 στην παράταση και ο Χατζησταύρου πέτυχε 21 πόντους. Για την επόμενη τριετία δεν πραγματοποίησε κάποια εμφάνιση με την ανδρική ομάδα του Άρη, επανερχόμενος για μία τελευταία σεζόν το 1971-72, όταν και συμμετείχε σχεδόν σε όλους τους αγώνες του Άρη.

### Με την εθνική εφήβων
Ο Χατζησταύρου αγωνίστηκε για πρώτη φορά με την ελληνική εθνική ομάδα εφήβων στις 25 Αυγούστου 1965, στην ήττα με 86-69 από την αντίστοιχη βουλγάρικη ομάδα για το βαλκανικό κύπελλο που πραγματοποιούνταν στο Κράλιεβο.

Επανήλθε τρία χρόνια αργότερα, παίζοντας σε τέσσερις αγώνες για πανευρωπαϊκό πρωτάθλημα εφήβων του 1968 στο Βίγκο της Ισπανίας.

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Σούτινγκ γκαρντ
Μπίντια Ντεβί Μπαντάρι

Η **Μπίντια Ντεβί Μπαντάρι** (*विद्यादेवी भण्डारी*, 19 Ιουνίου 1961-) είναι πολιτικός από το Νεπάλ η οποία εξελέγη ως η πρώτη γυναίκα Πρόεδρος του Νεπάλ, υπηρετώντας από τις 28 Οκτωβρίου 2015 έως τις 13 Μαρτίου 2023. Διετέλεσε αντιπρόεδρος του Κομμουνιστικού Κόμματος Νεπάλ (Ενοποιημένο Μαρξιστικό-Λενινιστικό) και πρόεδρος της Ένωσης Γυναικών του Νεπάλ πριν από την εκλογή της στην προεδρία της χώρας.  Στην προεδρική ψηφοφορία του Κοινοβουλίου του Νεπάλ, η ίδια συγκέντρωσε 327 από τις συνολικά 549 ψήφους των βουλευτών, κερδίζοντας τον αντίπαλό της Κουλ Μπαχαντούρ Γκουρούνγκ. Στο παρελθόν, διετέλεσε υπουργός Άμυνας του Νεπάλ. Επανεξελέγη πρόεδρος τον Μάρτιο του 2018.
## Πρώτα χρόνια
Η Μπίντια Ντεβί Μπαντάρι γεννήθηκε στις 19 Ιουνίου 1961 στο Μάνε Μπαντζιάνγκ της Επαρχίας Μποζπούρ του Νεπάλ. Η ενασχόλησή της με την πολιτική άρχισε από νεαρή ηλικία.

Εξελέγη βουλευτής στις εκλογές του 1994 και του 1999, ωστόσο δεν εξελέγη στις εκλογές του 2008. Διετέλεσε υπουργός Άμυνας στην κυβέρνηση του Μαντχάβ Κουμάρ Νεπάλ, ενώ επανεξελέγη στις εκλογές του 2013.
## Πολιτική σταδιοδρομία
Η Μπαντάρι έγινε μέλος του Συνδέσμου Νεολαίας του Κομμουνιστικού Κόμματος Νεπάλ (Ενοποιημένο Μαρξιστικό-Λενινιστικό) το 1978, ενώ ήταν υπεύθυνη της Επιτροπής Ανατολικής Ζώνης της Παν-Νεπαλικής Εθνικής Ένωσης Ελεύθερων Σπουδαστών. Επίσης, διετέλεσε επικεφαλής της πτέρυγας γυναικών της Γενικής Συνομοσπονδίας Νεπαλικών Συνδικάτων από το 1993 μέχρι το 1997, οπότε και εξελέγη μέλος της κεντρικής επιτροπής του Κομμουνιστικού Κόμματος Νεπάλ (Ενοποιημένο Μαρξιστικό-Λενινιστικό). Αργότερα, εξελέγη αντιπρόεδρος του κόμματος.
Στις 13 Μαρτίου 2018 επανεξελέγη πρόεδρος του Νεπάλ από το Εθνικό Κοινοβούλιο λαμβάνοντας 39.275 ψήφους έναντι 11.730 για τον Κουμάρι Λαξμί Ράι.

## Προσωπική ζωή
Η Μπίντια Ντεβί Μπαντάρι ήταν παντρεμένη με τον δημοφιλή κομμουνιστή ηγέτη Μαντάν Μπαντάρι, ο οποίος σκοτώθηκε σε τροχαίο δυστύχημα στην Περιφέρεια Τσιτουάνγκ του Νεπάλ το 1993. Το ατύχημα θεωρείται ως δολοφονική ενέργεια, ωστόσο δεν έχουν διευκρινιστεί ακόμα τα αίτιά του.
## Παραπομπές


Κατηγορία:Πρόεδροι του Νεπάλ
Καμίλο Μπένσο, Κόμης του Καβούρ

Ο **Καμίλο Πάολο Φιλίπο Τζούλιο Μπένσο, Κόμης του Καβούρ** (ιταλικά: *Camillo Paolo Filippo Giulio Benso*, 10 Αυγούστου 1810 - 6 Ιουνίου 1861), ευρύτερα γνωστός ως **Καβούρ**, ήταν ένας Ιταλός πολιτικός και ηγετική φιγούρα του αγώνα για την ιταλική ενοποίηση. Ήταν ο ιδρυτής του αρχικού Φιλελεύθερου Κόμματος και Πρωθυπουργός του Βασιλείου του Πεδεμόντιου-Σαρδηνίας, μια θέση που διατήρησε (εκτός μιας περιόδου έξι μηνών) κατά τη διάρκεια του Δευτέρου Ιταλικού Πολέμου της Ανεξαρτησίας και τους αγώνες του Τζουζέπε Γκαριμπάλντι να ενώσει την Ιταλία. Μετά την ανακήρυξη του ενωμένου Βασιλείου της Ιταλίας, ο Καβούρ ανέλαβε το αξίωμα του Πρωθυπουργού της Ιταλίας. Απεβίωσε τρεις μήνες μετά την ανάληψη των καθηκόντων του, χωρίς να προλάβει να δει την ενσωμάτωση της Βενετίας και της Ρώμης στο νεοσύστατο κράτος.

## Παραπομπές


Κατηγορία:Πρωθυπουργοί της Ιταλίας
Ρις (ποταμός)

Ο **Ρις** (γερμανικά: *Riß*) είναι ένας μικρός ποταμός στη Βάδη Βυρτεμβέργη της Γερμανίας. Διαρρέει την Νοτιοδυτική Γερμανία και είναι δεξιός παραπόταμος του Δούναβη. Οι πηγές του βρίσκονται στην άνω Σουηβία, ανάμεσα στο Μπάντ-Βάλντσι και στο Μπαντ Σούσσενραιντ. Ρέει προς το βορρά, περνώντας μέσα από την πόλη Μπίμπεραχ αν ντερ Ριχ. Εκβάλλει στο Δούναβη σε απόσταση 1,5 χιλιομέτρων από την πόλη Ριστάισεν και σε απόσταση 20 χιλιομέτρων από την πόλη Ουλμ. Το συνολικό του μήκος είναι 50 χιλιόμετρα.

Ο ποταμός έδωσε το όνομά του στον παγετώνα Ρις.

Κατηγορία:Ποταμοί της Βάδης-Βυρτεμβέργης
Κατηγορία:Ποταμοί της Γερμανίας
Κατηγορία:Παραπόταμοι του Δούναβη
Λάουχερτ

Ο **Λάουχερτ** (γερμανικά: *Lauchert*) είναι ποταμός που διαρρέει το κρατίδιο της Βάδης-Βυρτεμβέργης που ανήκει στη Γερμανία. Είναι αριστερός παραπόταμος του Δούναβη. Οι πηγές του είναι κοντά στο Σόνενμπουλ, στις Σουαβικές Άλπεις. Έχει μήκος περίπου 56 χιλιόμετρα. Ρέει γενικά προς τα νότια και διαρρέει τις πόλεις Γκάμερτιγκεν, Βέριγκενσταντ και Μπίνγκεν. Εκβάλλει στο Δούναβη στο Σιγκμαρινγκεντόρφ.

Κατηγορία:Ποταμοί της Βάδης-Βυρτεμβέργης
Κατηγορία:Παραπόταμοι του Δούναβη
Κόρεϊ Μπέλσερ

Ο **Κόρεϊ Μπέλσερ**, γεννημένος στις 22 Νοεμβρίου 1982 στη Νυρεμβέργη της Γερμανίας, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σμολ φόργουορντ και πλέον εργάζεται ως βοηθός προπονητή στην NBA D-League.

## Βιογραφία
Ο Μπέλσερ φοίτησε στο πανεπιστήμιο του Σαν Ντιέγκο και στην τελευταία του χρονιά ψηφίστηκε ως ο καλύτερος αμυντικός της χρονιάς. Μετά την αποφοίτηση του, δεν έγινε ντραφτ για το ΝΒΑ αλλά αγωνίστηκε σε δύο Summer League με την φανέλα των Ντάλας Μάβερικς. Αφού δεν του έγινε πρόταση για την ομάδα του Ντάλας, αποφάσισε να αγωνιστεί στην Ελλάδα και την Ολύμπια Λάρισας. Στην θεσσαλική ομάδα παρέμεινε για τρία χρόνια, παίζοντας σε 71 παιχνίδια και σκοράροντας 469 πόντους, με μέσο όρο 6,6 ανά αγώνα.

Στην συνέχεια, υπέγραψε συμβόλαιο με τον Άρη, με τον οποίο αγωνίστηκε στους δύο αγώνες για τα προκριματικά της Ευρωλίγκα με αντίπαλο το Μαρούσι, πριν αποχωρήσει για να ενταχθεί στο ρόστερ της φινλανδικής Χόνκα. Τον Φεβρουάριο του 2010, μεταγράφηκε στην ουκρανική Πολιτέκνικα Χαλίτσινα, αλλά απολύθηκε έναν μήνα αργότερα, ολοκληρώνοντας την χρονιά και πάλι στην Χόνκα, στην οποία παρέμεινε μέχρι το καλοκαίρι του 2011.

Ολοκλήρωσε την καριέρα του ως αθλητής στην γαλλική Σάρλεβιλ σε ηλικία 29 ετών και αποφάσισε να πραγματοποιήσει καριέρα προπονητή, δουλεύοντας ως βοηθός στην NBA D-League με τους Σιούξ Φολς Σκάιφορς.

## Παραπομπές


## Πηγές
* BELSER, COREY - Euroleague.net
* Corey Belser - DraftExpress 
* Corey Belser Basketball Coach Profile

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές φινλανδικών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Σμολ φόργουορντ
Σέριε Γ

Η **Σέριε Γ** (ιταλικά: *Serie C*), πρώην *Λέγκα Προ* (Lega Pro), είναι η τρίτη τη τάξει κατηγορία ποδοσφαίρου στην Ιταλία. Αποτελείται από 54 ομάδες και διευθύνεται από τη Λέγκα Ιταλιάνα Κάλτσιο Προφεσιονίστικο (Lega Pro).

Από το 2014 είναι το μόνο πρωτάθλημα που διοργανώνεται από τη Λέγκα Ιταλιάνα Κάλτσιο Προφεσιονίστικο, μετά την ενοποίηση των Πρίμα Ντιβιζιόνε (Prima Divisione) και Σεκόντα Ντιβιζιόνε (Seconda Divisione), που επανέφερε τη μορφή της «Σέριε Γ» (Serie C) που υπήρχε μεταξύ 1935 και 1978 (χρονιά κατά την οποία χωρίστηκε σε Σέριε Γ1 και Γ2).

## Διαμόρφωση
Την περίοδο 2013-14, η Πρίμα Ντιβιζιόνε αποτελούνταν από δύο ομίλους: την Τζιρόνε Α (Girone A) και την Τζιρόνε Β (Girone B), αντίστοιχα, των 17 και των 16 ομάδων. Στο τέλος της περιόδου (μέχρι το 2013), τέσσερις ομάδες (δύο από κάθε όμιλο) προβιβάζονταν στη Σέριε Β και έξι ομάδες (τρεις από κάθε όμιλο) υποβιβάζονταν στη Λέγκα Προ Σεκόντα Ντιβιζιόνε. Στην τελευταία περίοδο δεν υπήρχε υποβιβασμός, αλλά άνοδος στη Σέριε Β ή προώθηση στη Λέγκα Προ.

Η Σεκόντα Ντιβιζιόνε αποτελούνταν επίσης από δύο ομίλους: την Τζιρόνε Α (Girone A) και την Τζιρόνε Β (Girone B), αλλά και οι δύο με 18 ομάδες. Στο τέλος της περιόδου, έξι ομάδες (τρεις από κάθε όμιλο) προβιβάζονταν στη Λέγκα Προ Πρίμα Ντιβιζιόνε και εννέα ομάδες (τέσσερις από κάθε όμιλο συν τον ηττημένο του αγώνα διαβάθμισης πλέι άουτ από κάθε όμιλο) υποβιβάζονταν στη Σέριε Δ (Serie D). Και στους δύο ομίλους της Σεκόντα Ντιβιζιόνε, οι ομάδες χωρίζονταν με βάση γεωγραφικά κριτήρια, με την εξαίρεση την ομάδα Μιλάτσο της Σικελίας που αγωνιζόταν στην Τζιρόνε Α.

Η Σεκόντα Ντιβιζιόνε, μέχρι το καλοκαίρι του 2010 αποτελείτο από 54 ομάδες, αλλά την περίοδο 2010-11 οι ομάδες ήταν μόνο 49 και χωρίζεταν γεωγραφικά σε τρία τμήματα των 17, 16 και 16 ομάδων το καθένα. Στο τέλος της περιόδου, έξι ομάδες (δύο από κάθε όμιλο) προβιβάζονταν στην Πρίμα Ντιβιζιόνε και τέσσερις: δύο για τον Α όμιλο και μία για κάθε ένα από τους άλλους δύο ομίλους, υποβιβάζονταν στη Σέριε Δ.

Στις 21 Νοεμβρίου του 2012, ανακοινώθηκε ότι οι δύο κατηγορίες θα έπρεπε να συγχωνευθούν σε ένα ενιαίο πρωτάθλημα, το οποίο θα αποτελούνταν από τρεις ομίλους των 20 ομάδων το καθένα, από την περίοδο 2014-15. Η συγχώνευση τέθηκε σε ισχύ από την περίοδο 2014-15.

## Δείτε επίσης
* Λέγκα Ιταλιάνα Κάλτσιο Προφεσιονίστικο

## Παραπομπές


## Εξωτερικοί σύνδεσμοι
* Επίσημη ιστοσελίδα

 

Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Ποδοσφαιρικές διοργανώσεις Ιταλίας